Salinis (Zarasų r., Degučių sen.)
Salinis – ežeras šiaurės rytų Lietuvoje, Zarasų rajone, apie 8 km į rytus nuo Antalieptės, 3,5 km į šiaurės vakarus nuo Degučių, Pažemio miške. Ilgis iš šiaurės rytų į pietvakarius 0,86 km, plotis iki 0,38 km. Altitudė 153,6 m. Kranto linija vingiuota, krantai pietvakariuose žemi ir pelkėti, pietuose ir pietryčiuose statoki, miškingi, kitur – aukšti ir sausi. Pietvakariniame gale yra salų. Pietvakariuose išteka upelis į Veprio ežerą (Šventosios baseinas). Šiaurinėje Salinio pakrantėje įsikūręs Savičiūnų kaimas.